Suzuki har vært markedsleder i utviklingen av firehjulsmodellene. Den første firehjulingen til Suzuki var QuadRunner LT125 i 1983, beregnet for fritidsbruk. I 1985 kom den første Suzuki-modellen med høy ytelse, LT250R QuadRacer, med avansert fjæring, vannavkjølt totaktsmotor og manuell girkasse. Denne var beregnet på erfarne førere. Honda svarte året etter med FourTrax TRX250R, og Kawasaki kom med Tecate-4 250. I 1987 introduserte Yamaha en ny type maskin med høy ytelse, Banshee 350, som hadde en tosylindret vannavkjølt totaktsmotor tatt fra gatesykkelen Yamaha RD350LC. Denne ble på grunn av sin kraftige motor tatt i bruk til kjøring i sanddyner og produseres fortsatt.